text: En 18-årig mand dræbt i soloulykke
  21 februar 2017 kl. 17.01
  Ved en trafikulykke på Roustvej ved Omme i Grimstrup er en person død.
  Ved en soloulykke nær Omme er en 18-årig mand blevet dræbt. I bilen sad også en 17-årig mand, der er kommet alvorligt til skade. Det oplyser Søren Strægaard, vagtchef ved Syd- og Sønderjyllands Politi til TV SYD. 
  Den 18-årig mand mistede herredømmet over sin bil, og herefter har bilen ramt nogle træer, der stod langs vejsiden. Hvorfor den unge mistede herredømmet over sin bil, ved politiet ikke. 
  Ulykken skete omkring klokken 17, og vejen var efterfølgende spærret i et timer. Politiet oplyser nu på twitter, at der er ryddet op efter uheldet, og at vejen igen er åben.
  Ved færdselsuheldet på Roustvej, Omme, Grimstrup er der en dræbt og en alvorlig tilskadekommen.Der er tale om et solouheld. #politidk
  
  